2019. gada 5. novembrī Rīkojums Nr. 540

Rīgā (prot. Nr. 51 33. §)

**Par apropriācijas pārdali no Finanšu ministrijas budžeta apakšprogrammas uz Kultūras ministrijas budžeta apakšprogrammu**

1. Atbalstīt apropriācijas pārdali 2019. gadā no Finanšu ministrijas budžeta apakšprogrammas 41.13.00 "Finansējums VAS "Valsts nekustamie īpašumi" īstenojamiem projektiem un pasākumiem" ilgtermiņa saistību pasākuma "Dotācija VAS "Valsts nekustamie īpašumi" Jaunā Rīgas teātra ēkas rekonstrukcijai" 50 000 *euro* apmērā uz Kultūras ministrijas budžeta apakšprogrammu 22.10.00 "Sabiedrības saliedētības pasākumi" pārskaitīšanai biedrībai "Romu Kultūras centrs", lai nodrošinātu Starptautiskā Romu kultūras festivāla "ROMA WORLD 2019" organizēšanu 2019. gada novembrī, tai skaitā festivāla tehniskajam un mākslinieciskajam nodrošinājumam, festivāla norises vadīšanai un publicitātes pasākumiem.

2. Kultūras ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

Ministru prezidents A. K. Kariņš

Kultūras ministrs N. Puntulis